Kuid mis siin ikka uriseda. Ettevõtja on nutikas. Küll ta leiab tee, kuidas suurendada tulusid ka ilma kulusid kasvatamata. Kui üks uks läheb kinni, leiab ta teise. Ellujäämiseks muud võimalust ei olegi. Tuleb teha kõvasti tööd. Tuleb vaadata, kuidas riigile võimalikult vähe makse maksta. Tuleb püüda iga hinna eest teenida maksimaalset kasumit - sest niikuinii peab arvestama riigi ootamatu karvase käega, mis võib väga palju ära võtta. Olgu tulumaksu tõusu,  ettevõtete tulumaksu taaskehtestamise, kinnisvaramaksu, käibemaksu tõusu või koguni dividendide sotsiaalmaksustamise näol. Poliitikas töötab robinhoodlus väga hästi - võtad "rikastelt" ära (sest neid on vähe) ja annan "vaestele" (neid on palju ja nad valivad). Meil on juba vaikselt unustusehõlma vajunud ajad, kui Lenin seda kõike proovis. Aga välja ei tulnud suurt midagi.